9. การจัดการ

9.1 โครงสร้างการจัดการ

ปัจจุบันฝ่ายจัดการของบริษัทประกอบด้วย 3 คณะ ได้แก่ คณะกรรมการบริษัทฯ
คณะผู้บริหารและคณะกรรมการตรวจสอบ
กรรมการบริษัทฯมาจากการแต่งตั้งโดยผู้ถือหุ้นซึ่งสามารถใช้คะแนนเสียงสะสม (Cumulative
Voting) ตามมาตรา 70 วรรคหนึ่งแห่ง พรบ.มหาชนฯและข้อบังคับของบริษัทฯ ข้อที่ 12

  คณะกรรมการบริษัท

+-----------+-------------------------+-------------------------------+
|   1.      |   นายกฤตย์ รัตนรักษ์        |   ประธานกรรมการ               |
|           |                         |                               |
|   2.      |   นายพอล ไฮนซ์           |   รองประธานกรรมการ            |
|           |   ฮูเกนโทเบลอร์           |                               |
|   3.      |                         |   รองประธานกรรมการ            |
|           |   นายวีระพันธุ์ ทีปสุวรรณ     |                               |
|   4.      |                         |   กรรมการ                     |
|           |   นายอูรซ์ วอล์ฟกัง เบียริ    |                               |
|   5.      |                         |   กรรมการ                     |
|           |   นายไรน์ฮาร์ด ครีก        |                               |
|   6.      |                         |   กรรมการ                     |
|           |   นายฮาราลด์ ลิงค์         |                               |
|   7.      |                         |   กรรมการ                     |
|           |   ดร. จำลอง อติกุล        |                               |
|   8.      |                         |   กรรมการ                     |
|           |   ดร. สุระ สนิทธานนท์      |                               |
|   9.      |                         |   กรรมการ                     |
|           |   นายประกอบ วิศิษฐ์กิจการ   |                               |
|   10.     |                         |   กรรมการ                     |
|           |   นายเชษฐ์ รักตะกนิษฐ      |                               |
|   11.     |                         |   กรรมการ                     |
|           |   นายสมบูรณ์ ภู่วรวรรณ      |                               |
|   12.     |                         |   กรรมการผู้จัดการ               |
|           |   นายวินเซนต์ บิเชต์        |                               |
+-----------+-------------------------+-------------------------------+

  คณะกรรมการตรวจสอบ

+----------+--------------------------+-------------------------------+
|   1.     |   นายประกอบ วิศิษฐ์กิจการ    |   ประธานกรรมการตรวจสอบ        |
|          |                          |                               |
|   2.     |   นายฮาราลด์ ลิงค์          |   กรรมการตรวจสอบ              |
|          |                          |                               |
|   3.     |   นายเชษฐ์ รักตะกนิษฐ       |   กรรมการตรวจสอบ              |
+----------+--------------------------+-------------------------------+

  คณะผู้บริหาร

+----------+--------------------------+-------------------------------+
|   1.     |   นายวินเซนต์ บิเชต์         |   ประธานคณะผู้บริหาร             |
|          |                          |                               |
| 2.       |   นายสมบูรณ์ ภู่วรวรรณ       |   รองประธานอาวุโส              |
|          |                          |                               |
|   3.     |   นางสาวจันทนา สุขุมานนท์    |   การผลิตปูนซีเมนต์               |
|          |                          |                               |
|   4.     |   นายเบียต มาลาการ์เน      |   รองประธานอาวุโส              |
|          |                          |                               |
|   5.     |   นายฟีลิกซ์ เฮอคเนอร์       |   การตลาดและการขายปูนซีเมนต์     |
|          |                          |                               |
|   6.     |   นายชัยพร นาคะสาทิศ       |   รองประธานอาวุโส              |
|          |                          |                               |
|   7.     |   นายเครก บิคลีย์           |   การเงินและการควบคุม           |
|          |                          |                               |
|          |                          |   รองประธานอาวุโส              |
|          |                          |                               |
|          |                          |   ข้อมูลและระบบเทคโนโลยี         |
|          |                          |                               |
|          |                          |   รองประธานอาวุโส              |
|          |                          |                               |
|          |                          |                               |
|          |                          | การบริหารและการพัฒนาทรัพยากรมนุษย์ |
|          |                          |                               |
|          |                          | รองประธานอาวุโส                |
|          |                          |                               |
|          |                          | ธุรกิจคอนกรีตผสมเสร็จ             |
+----------+--------------------------+-------------------------------+

ขอบเขตอำนาจหน้าที่ของคณะกรรมการบริษัทเป็นไปตามวัตถุประสงค์และข้อบังคับของบริษัท
และข้อบังคับของบริษัทมาตรา 18 ได้ระบุกิจการที่ต้องได้รับมติของคณะกรรมการไว้
กล่าวโดยสรุปคือ เป็น ธุรกรรมรายการที่มีมูลค่ากว่า 100 ล้านบาท ทั้งนี้ เว้นแต่ธุรกรรมอื่นๆ
ซึ่งต้องใช้มติคณะกรรมการบริษัทในการจดทะเบียน จะมีการประชุมคณะกรรมการบริษัทอย่างน้อย 1
ครั้งในทุก ๆ สามเดือน

สำหรับคณะผู้บริหารมีกฎระเบียบบริษัท (Organizational Regulations)
เป็นสิ่งที่ให้แนวทางในการปฏิบัติงาน กล่าวโดยสรุปคือ
ผู้บริหารแต่ละท่านจะมีขอบเขตอำนาจการอนุมัติกิจการที่อยู่ในขอบข่ายการดำเนินธุรกิจทั่วไปภายใต้การดูแลของตนและตามที่ตนได้วางแผนงานและทำงบประมาณการไว้ล่วงหน้า
และจะมีการประชุมคณะผู้บริหารอย่างน้อย 1 ครั้งในทุก ๆ เดือน
ส่วนมูลค่าของธุรกรรมแต่ละรายการที่ คณะผู้บริหารอนุมัติได้ จะต้องไม่เกิน 100 ล้านบาท
ส่วนคณะกรรมการตรวจสอบ มีข้อบังคับ (Charter) เป็น สิ่งที่ให้แนวทางในการปฏิบัติงาน
โดยจะมีอิสระในการทำความเห็นต่อคณะกรรมการบริษัท และ/หรือผู้ถือหุ้น

9.2 การสรรหากรรมการและผู้บริหาร

กรรมการบริษัทฯ มาจากการแต่งตั้งโดยผู้ถือหุ้นซึ่งสามารถใช้คะแนนเสียงสะสม (Cumulative
Voting) ตามมาตรา 70 วรรคหนึ่งแห่ง พรบ. มหาชนฯ และข้อบังคับของบริษัทข้อ 12
ส่วนคณะผู้บริหาร กรรมการผู้จัดการเป็นประธานคณะผู้บริหาร ตำแหน่งอื่นๆ
ของคณะผู้บริหารเป็นการเลือกตามความเห็นชอบของคณะกรรมการบริษัท

9.3 ค่าตอบแทนผู้บริหาร

ค่าตอบแทนที่เป็นตัวเงิน

จำนวนกรรมการในปี2543 มีทั้งสิ้น 12 คนรวมค่าตอบแทนกรรมการ 8.14
ล้านบาทโดยได้รับค่าตอบแทนเป็นเบี้ยประชุม

จำนวนผู้บริหารของบริษัทฯ ทุกคน มีทั้งสิ้น 41 คน รวมค่าตอบแทนผู้บริหาร 151.2 ล้านบาท

ค่าตอบแทนอื่น

- ไม่มี -

9.4 การกำกับดูแลกิจการ

บริษัทฯ ได้ส่งเสริมให้เกิดการกำกับดูแลกิจการที่ดีในทุกระดับขององค์กร ตั้งแต่ระดับคณะกรรมการ
คณะกรรมการตรวจสอบ คณะกรรมการบริหาร จนถึงระดับปฏิบัติงาน
อีกทั้งยังได้มีการปรับปรุงและส่งเสริมอย่างต่อเนื่อง
เพื่อให้บรรลุเป้าหมายด้วยการสื่อสารอย่างโปร่งใส และมีประสิทธิภาพด้วยความ
เป็นธรรมประกอบกับคำยึดมั่นที่ได้รับจากผู้ที่เกี่ยวข้องกับบริษัททุกฝ่าย

บริษัทฯ ได้นำหลักบรรษัทภิบาลตามที่บริษัทได้รางวัลการปฏิบัติอันเป็นเลิศเชิงบรรษัทภิบาล
ประเภทบริษัทมหาชนขนาดใหญ่ ประจำปี 2543
ซึ่งจัดโดยสมาคมผู้ตรวจสอบภายในแห่งประเทศไทยมาใช้กับองค์กรอย่างต่อเนื่อง
การกำกับดูแลกิจการหลัก 5 ประการแรกของบริษัทฯ คือ

1.  การให้พนักงานทุกคนมีส่วนร่วมในการบริหารงาน

2.  การกระจายอำนาจการบริหารงาน

3.  ความโปร่งใส การเปิดเผยข้อมูล และความรับผิดชอบต่อผลการปฏิบัติงาน
    โดยผ่านระบบการติดตาม และประเมินผลการปฏิบัติงาน

4.  การเพิ่มคุณค่าให้กับผู้ถือหุ้น และผู้มีส่วนได้ส่วนเสียของบริษัท

5.  การยึดวิธีปฏิบัติที่ดีที่สุดในการกำกับดูแลกิจการเป็นแนวปฏิบัติ

บริษัทได้นำเสนอการปฏิบัติตามหลักการสำคัญดังกล่าวต่อคณะกรรมการในการประกวดเพื่อรางวัลการปฏิบัติอันเป็นเลิศเชิงบรรษัทภิบาลจัดโดยสมาคมผู้ตรวจสอบภายในแห่งประเทศไทย
ซึ่งผลการ ตัดสินของคณะกรรมการปรากฏว่า บริษัทได้รับรางวัลชนะเลิศประจำปี 2543
และผ่านเข้าสู่การตัดสินใน รอบสุดท้ายประจำปี 2544

ในส่วนคณะกรรมการบริษัทฯ ประกอบด้วยกรรมการซึ่งมีความรู้ ประสบการณ์
เป็นผู้เชี่ยวชาญในด้านเทคนิค ด้านการเงิน และด้านการบริหารธุรกิจ ทั้งในระดับประเทศ
และระดับโลก
ซึ่งนอกเหนือจากการปฏิบัติหน้าที่รับผิดชอบหลักตามที่กฎหมายกำหนดและตามข้อพึงปฏิบัติที่ดีสำหรับกรรมการบริษัทจดทะเบียนซึ่งรวมถึงการให้ความเห็นชอบกับกลยุทธ์และนโยบายสำคัญของบริษัทฯ
ดูแลให้มีการปฏิบัติตามแผนตลอดจนให้ความมั่นใจว่ามีความเชื่อถือได้ของระบบรายงานทางการเงิน
การควบคุมภายในที่ดี และการจัดการความเสี่ยงแล้ว คณะกรรมการของบริษัทฯ
ยังได้ปฏิบัติหน้าที่อย่างจริงจังและใกล้ชิดในการกำกับดูแลการปฏิบัติงานของฝ่ายบริหาร
รวมทั้งการส่งเสริมวัฒนธรรมองค์กรในการเปิดโอกาสพนักงานทุกคนให้มีส่วนร่วมในการเสนอความคิดเห็น
และนำเสนอข้อมูลต่อผู้บริหารเพื่อประกอบการตัดสินใจ

9.5 การดูแลเรื่องการใช้ข้อมูลภายใน

ได้มีการแจ้งให้คณะผู้บริหารและกลุ่มผู้ที่เกี่ยวข้องทราบถึงข้อปฏิบัติ
เรื่องการรายงานการถือหุ้นและโทษรวมทั้งการมิให้ใช้ข้อมูลภายใน(Insider Trading)
ส่วนการให้ข่าวเกี่ยวกับผลการประกอบการของบริษัทฯ เป็นหน้าที่ของกรรมการผู้จัดการเพียงผู้เดียว
เนื่องจากสามารถตรวจสอบกฎระเบียบของ
ตลาดหลักทรัพย์เกี่ยวกับการให้ข้อมูลแก่สาธารณชนได้ง่ายขึ้น

9.6 บุคลากร

นโยบายหลักในการพัฒนาพนักงาน

นโยบายหลักของบริษัทฯในเรื่องการพัฒนาบุคลากรคือ การสร้าง “องค์กรแห่งการเรียนรู้”
โดยยึดแบบแผนของ “ความสามารถ” (competency) ที่องค์กรกำหนดขึ้น จากการที่บริษัทฯ
เห็นความสำคัญของพัฒนาบุคลากรนี้เอง
ฝ่ายพัฒนาทรัพยากรมนุษย์จึงได้รับอนุมัติงบประมาณอย่างพอเพียงเพื่อสร้างสรรค์
กิจกรรมทางการเรียนรู้ต่าง ๆ กิจกรรมที่ได้ทำอยู่แล้วและกำลังเตรียมการ ได้แก่

-   การฝึกอบรมทั้งในและต่างประเทศ

-   โครงการพัฒนาความสามารถของพนักงาน (SCCC competency) ที่มุ่งเน้นการกำหนด
    คุณลักษณะและระดับของความสามารถหลักอันจะช่วยให้พนักงานของบริษัทฯ
    ในทุกตำแหน่งงานสามารถปฏิบัติหน้าที่ตามที่กำหนดได้บรรลุเป้าหมายอย่างมีประสิทธิภาพและประสิทธิผล

-   โครงการศูนย์วัดศักยภาพการจัดการเพื่อพัฒนาทรัพยากรบุคคล

-   โครงการความสามารถเชิงบริหารและจัดการ
    อันเป็นการพัฒนาความสามารถและทักษะการบริหารของพนักงานระดับบริหารจัดการ

-   โครงการเรียนรู้ทางอิเล็กทรอนิคส์ แบบไม่มีชั้นเรียน (E-learning/Virtual
    Classroom) ซึ่งสร้างบรรยากาศการเรียนรู้ และพนักงานสามารถเรียนได้ทุกที่
    และทุกเวลาที่สะดวก

-   โครงการคัดเลือกพนักงานที่มีความสามารถในการถ่ายทอดมาเป็นวิทยากรภายใน
    เพื่อเป็นการสร้างบรรยากาศของการแลกเปลี่ยนความรู้
    และประสบการณ์ระหว่างพนักงานด้วยกัน

-   โครงการปฐมนิเทศและเพื่อนพนักงานใหม่ เพื่อให้ข้อมูลที่จำเป็นเกี่ยวกับบริษัทแก่พนักงานใหม่
    รวมทั้งยังเป็นการสร้างบรรยากาศแห่งความเกื้อกูลกันภายในองค์กร

-   โครงการพี่เลี้ยง/ การสอนงาน และพัฒนาในงาน
    เพื่อเป็นการถ่ายทอดแลกเปลี่ยนความรู้และทักษะในการปฏิบัติงาน

-   โครงการพัฒนาค่านิยมองค์กร (SCCC Core Values)

-   โครงการการเขียนหน้าที่ลักษณะงาน (Job Profile)

-   การเป็นองค์กรตัวอย่างแนวปฏิบัติการบริหารความเปลี่ยนแปลง (Change Management)

-   โครงการติดตามและประเมินผลการเรียนรู้ เพื่อย้ำให้มั่นใจว่าผลการเรียนรู้ตรงตาม
    วัตถุประสงค์ในการพัฒนาบุคลากร รวมทั้งยังเป็นการกระตุ้นให้พนักงานที่ผ่านการอบรมแล้ว
    ได้นำเอาความรู้ที่ได้ไปใช้ในสถานการณ์การทำงานและเรื่องส่วนตัว
    ซึ่งถือเป็นปรัชญาที่สำคัญของ “องค์กรแห่งการเรียนรู้”

กิจกรรมการเรียนรู้และพัฒนาบุคลากรต่างๆ นี้เป็นการพัฒนาให้ “ทรัพยากรบุคคล”
ของบริษัทมีความพร้อมและขีดความสามารถอย่างเต็มที่
อันจะนำไปสู่การเสริมสร้างความแข็งแกร่งของบริษัทฯ
ตลอดจนสนับสนุนแผนธุรกิจเพื่อให้บริษัทฯมีผลประกอบการที่น่าพอใจ
และเป็นผู้นำในธุรกิจปูนซีเมนต์อย่างแท้จริง